Man vas vir Despatch-moordTwee polisiebeamptes het Saterdagoggend ŉ verdagte aangekeer nadat ŉ Rocco Swanepoel (39) van Despatch naby Uitenhage in die Oos-Kaap vermoor is. Ao. Basil Seekoei, ŉ polisiewoordvoerder, het Saterdag aan Maroela Media gesê die twee beamptes het op ŉ klagte in die gebied reageer, toe hulle omstreeks 01:00 ŉ vrou hoor gil het. “Hulle het gaan ondersoek instel. Die vrou het vir die polisie gesê dat haar man met ŉ mes gesteek is en sy het vir hulle die hek oopgemaak, aangesien die verdagte nog op hul huis se erf was. Die beamptes het die verdagte gevang terwyl hy oor die huis se tuinmuur wou klim om te vlug,” het Seekoei gesê. Die vrou het aan die polisie gesê hulle was besig om te slaap en toe sy wakker word, was die man in hul slaapkamer. “Toe die man opgestaan het, het die verdagte hom aangerand en verskeie kere met ŉ mes in sy bo-lyf gesteek.” Die man is dood voor paramedici by die toneel opgedaag het. Die verdagte sal na verwagting Maandag in die hof verskyn. Die polisie soek nog ŉ verdagte wat vermoedelik by die moord betrokke is. Lees ook: Man in Despatch voor kinders vermoor